આ કાર્યક્રમને બાળકોમાં મુલ્યલક્ષી શિક્ષણ સાથે સંસ્કારોનું સિંચન કરતો અનોખો કાર્યક્રમ ગણાવી તેમણે વધુમાં જણાવ્યું હતું કે, શિક્ષણ એ ઇશ્વરીય વ્યવસાય છે જે આર્થિક ઉપાર્જન માટે નહી પરંતું જેમાં આપણી ધાર્મિક અને સામાજિક જવાબદારી છુપાયેલી છે. શિક્ષકોએ વિધાર્થીઓ માટે પ્રેરક અને જવાબદાર બનવું જોઇએ. સમાજનો ઉત્તમ વ્યવસાય શિક્ષણ છે. નાગરીકોનું ઘડતર કરવાની જવાબદારી શિક્ષકોના શીરે મુકાયેલી છે. કલેકટર એચ.કે.પટેલ, જિલ્લા વિકાસ અધિકારી એમ.વાય.દક્ષિણી, જિલ્લા પ્રાથમિક શિક્ષણાધિકારી સ્મિતાબેન પટેલ, નાયબ જિલ્લા પ્રાથમિક શિક્ષણાધિકારી પુલકીત જોષી, જિલ્લા-તાલુકા શિક્ષક સંઘોના હોદ્દેદારો, સંતો સહિત હાજર રહી ચાલો આદર્શ બનીએ પ્રોજેક્ટનો પ્રારંભ કરવામાં આવ્યો હતો.